par nostāju, kas Eiropas Savienības vārdā jāieņem Asociācijas komitejā īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

ES un Ukrainas Asociācijas komitejas īpašā sastāvā tirdzniecības jautājumu risināšanai lēmums Nr. .../2021

(xx.xx.xxxx),

ar ko groza Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, XVII pielikuma XVII papildinājuma 3. daļu (Noteikumi attiecībā uz telesakaru pakalpojumiem), XVII papildinājuma 4. daļu (Noteikumi attiecībā uz pasta un kurjeru pakalpojumiem) un XVII papildinājuma 5. daļu (Noteikumi attiecībā uz starptautisko jūras pārvadājumu pakalpojumiem)

ASOCIĀCIJAS KOMITEJA ĪPAŠĀ SASTĀVĀ TIRDZNIECĪBAS JAUTĀJUMU RISINĀŠANAI,

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, un jo īpaši tā 465. panta 3. punktu un XVII pielikuma 11. pantu,

tā kā:

(1)Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”), stājās spēkā 2017. gada 1. septembrī.

(2)Nolīguma preambulā un 1. panta 2. punkta d) apakšpunktā ir apstiprināta Pušu vēlme atbalstīt reformu procesu Ukrainā, cita starpā ar tiesību aktu tuvināšanu, tādējādi veicinot turpmāku ekonomisko integrāciju un politiskās saiknes padziļināšanos.

(3)Nolīguma 114., 124. un 138. pantā Puses atzīst, cik svarīgi ir tuvināt spēkā esošos Ukrainas tiesību aktus Eiropas Savienības tiesību aktiem telesakaru pakalpojumu, pasta un kurjeru pakalpojumu un starptautisko jūras pārvadājumu pakalpojumu nozarē. Ukraina nodrošina, ka tās spēkā esošie un turpmāk pieņemtie tiesību akti tiks pakāpeniski pielāgoti ES acquis. Šādu tuvināšanas procesu pakāpeniski paplašinās attiecībā uz visiem ES acquis elementiem, kas minēti nolīguma XVII pielikumā.

(4)XVII pielikuma XVII papildinājuma 3. daļā (Noteikumi attiecībā uz telesakaru pakalpojumiem), XVII papildinājuma 4. daļā (Noteikumi attiecībā uz pasta un kurjeru pakalpojumiem) un XVII papildinājuma 5. daļā (Noteikumi attiecībā uz starptautisko jūras pārvadājumu pakalpojumiem) minētajā ES acquis kopš nolīguma sarunu noslēguma ir notikušas būtiskas izmaiņas. Šīs izmaiņas būtu jāatspoguļo minētajos nolīguma papildinājumos.

(5)Saskaņā ar XVII pielikuma 4. panta 2. punktu tiklīdz Ukraina uzskata, ka konkrēts ES tiesību akts ir pienācīgi ieviests un īstenots, Ukrainai būtu jāiesniedz attiecīgā(-ās) transponēšanas tabula(-as) kopā ar Ukrainas īstenošanas tiesību akta oficiālu tulkojumu angļu valodā Asociācijas komitejas īpašā sastāvā tirdzniecības jautājumu risināšanai ES sekretāram, lai varētu sākt XVII papildinājuma 6. daļā paredzēto novērtējumu,

IR PIEŅĒMUSI ŠO LĒMUMU.

1. pants

1.Nolīguma XVII pielikuma XVII papildinājuma 3. daļu (Noteikumi attiecībā uz telesakaru pakalpojumiem) aizstāj ar šā lēmuma 1. pielikumu.

2.Nolīguma XVII pielikuma XVII papildinājuma 4. daļu (Noteikumi attiecībā uz pasta un kurjeru pakalpojumiem) aizstāj ar šā lēmuma 2. pielikumu.

3.Nolīguma XVII pielikuma XVII papildinājuma 5. daļu (Noteikumi attiecībā uz starptautisko jūras pārvadājumu pakalpojumiem) aizstāj ar šā lēmuma 3. pielikumu.

2. pants

Šis lēmums ir sagatavots angļu, bulgāru, čehu, dāņu, franču, grieķu, horvātu, igauņu, itāliešu, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ukraiņu valodā, un visi teksti ir vienlīdz autentiski.